มีอะไรกับเเฟนหลังประจำเดือนหมดวันสุดท้าย ไม่ได้ป้องกัน แต่ตอนใกล้เสร็จดึงออกมาเสร็จข้างนอก จะมีโอกาสท้องมั้ยคับ
สวัสดีค่ะ การมีเพศสัมพันธ์ หากเป็นในช่วงที่มีประจำเดือนเลย โอกาสตั้งครรภ์มีได้น้อยมาก เพราะจะเป็นช่วงที่ไม่มีการตกไข่ หรือประมาณ 7 วันหลังจากมีประจำเดือนวันแรก โอกาสตั้งครรภ์ก็ยังมีน้อยแต่อย่างไรก็ตาม ไม่แนะนำการนับวันเพื่อคุมกำเนิด เพราะมีโอกาสนับผิดพลาด หรือถ้าเลือดที่มาไม่ใช่เลือดประจำเดือน ก็มีโอกาสพลาดเกิดการตั้งครรภ์ได้การหลั่งนอกเป็นวิธีที่ไม่แนะนำเช่นกัน เพราะมีโอกาสที่น้ำอสุจิจะเล็ดลอดออกมากับน้ำหล่อลื่นก่อนจะมีการหลั่งจริงได้ ดังนั้นยังมีโอกาสตั้งครรภ์ได้ประมาณ 20%หากเป็นเพศสัมพันธ์ภายใน 72 ชั่วโมง อาจมีข้อบ่งชี้การใช้ยาคุมฉุกเฉินเพื่อช่วยลดโอกาสการตั้งครรภ์ และครั้งต่อไป แนะนำการใส่ถุงยางอนามัย หรือใช้ยาคุมแบบแผงรายเดือนเพื่อป้องกันไว้ก่อน